Publication: Magyar Közlöny
Issue: MK-1998-51 (Year: 1998, Number: 51)
Era: 1990-2004
Section: 27/1997. (VII. 10.) MÖK sz. önkormányzati rendelete törvénysértő, ezért azt megsemmisíti.
Paragraph Index: 326

1997. július 9-i ülésén rendeletet alkotott a köznyugalom megőrzéséről és az ifjúság védelméről. E rendeletében kimondja, hogy a város belterületén tilos minden olyan tevékenység végzése, amely a lakosság nyugalmát este 22.00 órától reggel 6.00 óráig zavarja. Ezért „az önkormányzat nem járul hozzá” azokon a napokon, amikor az estét munkanap követi, a szórakoztató és vendéglátó üzletek 24.00 óra utáni, illetőleg amikor a napokat nem munkanap követi, akkor a hajnali 2.00 óra utáni nyitva tartáshoz. Ugyancsak nem járul hozzá a vendéglátó egységek reggel 5.00 óra előtti nyitásához sem. Más rendelkezésében megtiltja a 18. életéven aluli személy szeszes itallal való kiszolgálását, továbbá a fiatalkorúak számára szervezett rendezvényen az alkohol árusítását és kiszolgálását. Az említett rendelkezések megszegőivel szemben — szabálysértési tényállást megállapítva — szabálysértési eljárást és bírságolást helyez kilátásba, továbbá az üzletek működésével kapcsolatos jegyzői hatáskört körvonalazza. A rendelet ellen a Békés Megyei Közigazgatási Hivatal hivatalvezetője törvényességi észrevételt tett. A Képviselő-testület az észrevétellel nem értett egyet, ezért a közigazgatási hivatal vezetője a helyi önkormányzatokról

Source: https://magyarkozlony.hu/hivatalos-lapok/d781bac930a75e815d676977b3abc588f51cd0d3/dokumentumok/53c9843375c163d01b966a55d692cc21198183ec/letoltes